12 



Ännotationes de Dromade Ärdcola Fayk. 



dens. Incisurae, membrana obturatae, ad posteriorem marginem sterni adsunt, 

 duae utrinque; ex his quatuor incisuris duae externae longe profundiores et 

 majores sunt et, ob obliquum marginem sterni adscendentem , mediis altiores. 

 Simile est sternum Haematopodis. ^) In Sternae genere quoque adsunt 

 quatuor incisurae ad marginem posteriorem hujus ossis, verum vix magnitudine 

 diiferunt et eadem linea transversa positae sunt. In Ciconiis et Ardeis 

 duae tantum incisurae sterni adsunt, plerumque parum profundae. Apophysis 

 superior, quam episternalem vocat Cuvierius, 2) interposita inter clavicules cora- 

 coideas, parva est, tenuis compressa. 



§ 11. 



Scapula angusta, fere recta^) sed parte sua ultima geniculata aut in- 

 feriora versus veluti infracta, gracilescens porrigitur ultra costam ultimam. 

 Clavicula coracoidea versus marginem inferiorem undulatum, obliquum, latior, 

 ceterum gracilis est. Proximae magnopere sibi invicem sunt partes internae 

 cum sterno conjunctae utriusque ossis coracoidfei, vix 3 mm. distantes, interposita 

 illa, quam diximus, apophysi episternali. Furcula non magna, sed, si cum reli- 

 quis gracilibus sceleti partibus comparatur, satis robusta, infra cum crista sterni 

 non conjuncta est*) et parvo disco, subrotundo, compresso-terminatur. 



Os humeri parte sua supeiiori latum, validum, postice ultra acetabulum 

 supra pelvim productum est. Pone caput humeri crista externa eximie exserta 

 est, triangularis, qui in externum ossis marginem transit. 



ij Neque admodum dissimile Glareolae, cujus iconem vide apud Berthold, Bei- 

 traege zur Auatomie, Zootomie und Physiologie. Goettiugen 1831, 8o., Tab. V, Fig. 21. 



2) Lee. d'Anat. comp., sec. fidition Tom. I, 1835, p. 240. 



3) In plerisque Natatoribus scapula magis incurva ac veluti falciformis est; rectam: 

 fere habent multae Aves e Grallatorum ordine.. 



*) Contra in Ciconiis et Ardeis quemadmodum in multis Natatoribus videmus für- 

 culam ad sterni cristam esse concretam. 



5) Quam partem cl. Harting nuper denominavit apophysin fuscularem episterni; 

 Tide L'Appareil episternal de^s Oiseaux decrit par P. Harting. Utrecht 1864,, 

 40., p. 13. 



